Michael Douglas

**Michael Kirk Douglas** je američki filmski i televizijski glumac i filmski producent. prije svega filmski i televizijski. Osvojio je 4 *Zlatna globusa* i 2 *Oscar*a. Osim toga osvojio je i nagradu "Cecil B. DeMille" i *Emmy* 2013. godine za ulogu Liberacea u HBO filmu *Iza Candelabre*. Najstariji je od četvorice sinova također poznatog glumca Kirka Douglasa. Prvi televizijski nastup ostvario je ulogom mladog partnera  Karla Maldena, inspektora Stevea Kellera, u popularnoj kriminalističkoj seriji iz 1970-ih, *Ulice San Franciska* (uloga koju je igrao od 1972. do 1976). Godine 1986. osvojio je *Oscara* za ulogu u filmu *Wall Streetu*, a 2009. dobio je nagradu AFI-ja za životno djelo.

## Biografija 
### Rani život i obrazovanje 
Douglas je rođen u New Brunswicku, New Jersey, kao prvo dijete proslavljenog američkog glumca Kirka Douglasa i bermudske glumice Diane Love Hill. Njegovi djed i baka s očeve strane, Herschel Danielovitch i Byrna Sanglel, bili su židovski imigranti iz Chavusya (sada dio   Bjelorusije a tada dio Ruskog carstva), dok su roditelji Michaelove majke, potpukovnik Thomas Melville Dill i Ruth Rapalje Neilson, bili autohtoni stanovnici Devosnhirea na Bermudima sa engleskim, irskim, škotskim, velškim, francuskim, belgijskim i holandskim precima. Maturirao na prestižnoj školi Eaglebrook School u Deerfieldu, Massachusetts prije nego što je otišao u Choate Rosemary Hall u Wallingfordu, Connecticut, u istu školu koju je pohađala Glenn Close. Studirao je glumu s Wynn Handman na The American Place Theatre u New Yorku a 1968. godine je diplomirao dramske umjetnosti na Kalifornijskom univerzitetu u Santa Barbari. Douglas ima mlađeg brata, Joela (rođen 1947), i dva polu-brata sa očeve strane, Petera (rođen 1955) i Erica ( 1958. - 2004).

### Privatni život 
[thumb|Michael Douglas 2012. godine na zabavi *Vanity Fair* sa svojom suprugom [Catherine Zeta-Jones]]
Nakon snimanja Summertreea 1971. godine, Douglas je počeo viđati sa glumicom Brendom Vaccaro. Ta veza je trajala gotovo šest godina.
U martu 1977. godine, Douglas koji je tada imao 32 godine, se oženio sa 19-godišnjom Diandrom Luker, kćerkom austrijskog diplomate. Iz tog braka ima jednog sina, Camerona (rođenog 13. decembra 1978. godine). Godine 1995., Diandra je podnijela zahtjev za razvod te je nakon okončanja razvoda dobila 45.000.000 $ kao rezultat brakorazvodne parnice. 18. novembra 2000. godine, oženio se s velškom glumicom Catherine Zeta-Jones. Oboje su rođeni 25. septembra, s tim da je Michael stariji 25 godina. Ona tvrdi da je, kad su se upoznali u francuskom Deauvilleu, Douglas rekao, "Htio bih biti otac tvoje djece." Imaju dvoje djece, sina Dylana Michaela (rođenog 8. avgusta 2000. godine) i kćerku Carys Zeta (rođenu 20. aprila 2003. godine). Douglas, sin oca jevreja i majke pripadnice Anglikanske crkve, ne deklarirara se po pitanju vjerske pripadnosti.

## Filmografija 
## Reference 
## Vanjski linkovi 
* 
* Michael Douglas  Neslužbeni sajt ljubitelja
* Michael Douglas Personal Documents Archive at the Wisconsin Historical Society

Kategorija:Rođeni 1944.
Kategorija:Američki glumci
Kategorija:Američki televizijski glumci
Kategorija:Američki filmski glumci
Kategorija:Živi ljudi
Kategorija:Biografije, New Brunswick